Микеланджело Буонароти
От дни натегнал, с грехове преситен…

Превод от италиански: Драгомир Петров, 1970

chitanka.info

От дни натегнал, с грехове преситен…[0]

От дни натегнал, с грехове преситен

закоравял с природа саможива,

към двойна смърт се пътят ми извива,

но за отровата съм любопитен.

Без своя сила съм, без нрав гранитен

да променя любов и дни такива,

без помощта ти ясна и правдива —

при всяка грешна стъпка — глас защитен.

О, Боже мой, не стига да ми вдъхнеш

стремеж към теб единствено защото

от нищо бе душата сътворена.

Преди обвивката й ти да смъкнеш,

от пътя върл посъкрати каквото

ще стори връщането несъмнено.

[0] С този сонет — драматичен, пълен с искрено страдание и дълбока вяра, започва поредица от стихотворения, с които поетът се подготвя за смъртта и които биват прекъснати от смъртта. По сила и дълбочина те се нареждат до най-хубавото в поезията на Микеланджело, съперничейки на сонетите за нощта и огъня. Нашето факсимиле показва един лист с ръкопис на сонета и откъси от други творби. — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.